મેં મારા મિત્રને પત્ર દ્વારા તો નહીં પણ ફોન પર જણાવ્યું કે આમાં કશું સમજવા જેવું જ નથી. શાંતિથી જાતે વિચાર કરીને કોઇ પણ વ્યક્તિએ સમજવું જોઇએ કે તમારી ચંદ્રરાશિ કે સૂર્યરાશિ જે હોય તે-આવી રાશિવાળી કેટલી વ્યક્તિઓ હશે? તમારા જેવી જ ચંદ્રરાશિ કે સૂર્યરાશિવાળી લાખો વ્યક્તિઓ હશે, એમાં કોઇ સ્ત્રી, કોઇ પુરુષ, કોઇ બાળક હશે. જુદા જુદા સ્થળે અને જુદી જુદી સામાજિક-આર્થિક અને કૌટુંબિક પરિસ્થિતિમાં જીવતી હશે. હવે આ બધાંને તમે વાંચો છો તે ‘આપની આજ’ કઇ રીતે લાગુ પડે?